钦定古今图书集成/明伦汇编/氏族典/第043卷 > 《廖用贤尚友录》 > 师曹
## 钦定古今图书集成/明伦汇编/氏族典/第043卷 > 《廖用贤尚友录》 > 师曹

按《左传》襄公十四年：“卫献公戒孙文子、甯惠子食，皆
服而朝。日旰，不召而射鸿于囿。二子从之，不释皮冠
而与之言。二子怒。孙文子如戚。孙蒯入，使公饮之酒，
使太师歌《巧言》之卒章，太师辞，师曹请为之。初，公有
嬖妾，使师曹诲之琴，师曹鞭之。公怒，鞭师曹三百。故
师曹欲歌之以怒孙子，以报公。”